
Considerații privind importanţa Eticii în viața economică 


Potrivit lui Aristotel, orice artă şi orice doctrină, orice acţiune şi orice hotărâre 
pare a merge către bine, pare a urmări doar binele. Dar se observă şi o deosebire a 
scopurilor. Existând multe activităţi, domenii, arte, ştiinţe, există şi multe scopuri. 
Scopul artei medicale este sănătatea, cel al construcţiei de corăbii, corabia, cel al 
strategiei, biruinţa, cel al artei economice, bogăţia. Filosoful consideră că ştiinţa care 
urmăreşte binele tuturor este politica, iar celelalte ştiinţe printre care şi economia sunt 
cuprinse în aceasta. Un om poate fi mulţumit când ajută un singur om să 
dobândească bunăstarea, dar mai frumos şi mai divin este când se poate realiza 
acest bine pentru un popor întreg. Faptele frumoase şi drepte, însă, manifestă de 
multe ori nepotriviri şi nestatornicie. Mulţi au pierit din pricina bogăției, alţii din pricina 
vitejiei. 

Natura umană şi în perioada antică şi acum, are calităţile ei nobile dar şi 
vulerabilităţile care ies în evidenţi astăzi, poate cel mai vizibil, în lumea economică şi 
în cea politică. 

În ziua de azi, toate realizările ştiinţei care ne fac, în aparenţă, viața mai 
uşoară, acţionează în mod paradoxal şi anormal în sensul distrugerii omenirii. În 
aceste vremuri de bogăţie economică cele mai înalte şi nobile însuşiri şi capacităţi ale 
omului încep să se atrofieze şi să se piardă. 

Bunăstarea economică nu înseamnă neapărat bogaţie, nu acoperă toate 
aspectele civilizației şi dezvoltării. Egoismul economic apreciat de marii gânditori în 
perioadele clasice a ieşit din limitele admise ale comportamentului uman. 

Din aceste scurte consideraţii trebuie să conştientizăm că indiferent câtă 
experienţă şi abilitate în afaceri am avea, indiferent câtă ştiinţă economică am 
cunoaşte, fără însuşirea unui comportament etic nu vom avea performanţă în viața 
economică. 

Deşi au fost consacrate concepte, principii şi definiţii ale eticii, noi trebuie să 
înțelegem că în viața economică, etica se traduce printr-un comportament uman şi 
normal fără afectarea negativă a relaţiilor parteneriale sau a relaţiilor cu clienții. 

După abordarea lui Aristotel, etica vizează comportamentul responsabil al 


oamenilor în funcţie de percepţia lor asupra cinstei sau dreptății. 


Deşi, în perioada modernă, a evoluat limbajul literar şi conceptual asupra 
abordărilor ştiinţifice, consider contemporană cu noi revelaţia filosofilor din perioada 
veche şi a Sfinţilor Părinţi ai Bisericii Creştine, cu privire la conduita şi 
comportamentul uman în viața economică şi socială. 

Scrierile filosofice din acea perioadă, parcă se adresează, în fiecare moment al 
istoriei, fiecărei categorii umane şi profesionale. 

Aristotel subliniază virtutea ca o calitate a sufletului şi nu a trupului. Din acest 
motiv cei care studiază comportamente ale virtuţii trebuie să fie familiarizați până la 
un anumit grad cu teoria sufletului. Aşa cum cel care vindecă ochii trebuie să 
cunoască însuşirea lor aşa şi învățătorul acestor concepte trebuie să cunoască 
caracteristicile nobile şi divine ale sufletului precum şi vulnerabilitățile acestuia. 

Desigur, trăim vremuri devitalizante în care sufletul abia mai respiră de 
materialism şi consumerism. Trăim vremuri în lumea afacerilor de zeificare a 
mărfurilor şi politicilor de marketing şi de uitare şi persiflare a culturii. De fapt şi noi 
devenim mărfuri şi instrumente ale politicii de marketing, devenim resurse umane, 
forța de muncă, cantităţi şi calităţi strict economice, în general. 

În aceste vremuri de prosperitate şi bunăstare materială, este greu să 
explicăm şi să arătăm importanţa sufletului, a principiilor etice, a buneicuviințe, a 
respectului şi corectitudinii în relaţiile şi contractele comerciale. Şi, totuşi poate că 
prezenta şi sperăm trecătoarea criză ecnomică să ne demonstreze că etica, definită 
şi însuşită pe înţelesul fiecăruia este mai importantă ca politica de preţ sau de produs. 

De fapt lumea afacerilor ar fi mai bună şi mai bogată, dacă am ţine cont de 
etică în politica de publicitate, în vânzări, în tratamentul față de salariaţi, fată de 
parteneri şi faţă de clienţi. 

Virtuţile intelectuale sunt înțelepciunea, inteligenţa şi prudenta. Virtuţile morale 
sunt dărnicia şi cumpătarea. Aceste însuişiri trebuie să fie reale nu bazate pe 
manipulare, ipocrizie, făţărnicie. 

Potrivit dicționarului, virtutea reperezintă o însuşire morală pozitivă a omului; 
însuşire de caracter care urmăreşte în mod constant idealul etic, binele; integritate 
morală sau o înclinaţie statornică specială către un anumit fel de îndeletniciri sau 
acțiuni frumoase. 

„Prin cântare la chitară cineva devine de exemplu un chitarist bun precum şi 
rău şi în acelaşi fel cu privire la arhitect şi orice meseriaş sau artist. Cine anume 
construieşte bine devine prin aceasta un bun arhitect, iar cine construieşte rău, un rău 
arhitect. De n-ar fi aşa, n-ar fi nevoie de niciun învăţător, ci fiecare ar veni pe lume 


maestru sau cârpaci. Chiar tot aşa stau lucrurile şi cu virtuțile. Prin purtarea noastră 

în relaţiile comerciale noi devenim drepți sau nedrepți; prin purtarea în primejdii şi prin 
obişnuinţa de a ne teme de ele sau de a ne împotrivi lor, devenim viteji sau laşi. şi 
chiar tot aşa e şi cu prilejurile la poftă sau la mânie: unii devin cumpătați şi domoli, 
alții neînfrânaţi şi furioşi, după cum se poartă în astfel de cazuri aşa sau aşa (...). şi 
de aceea nu e puţin important dacă ne obişnuim îndată din tinerețe aşa sau aşa; 


dimpotrivă aceasta înseamnă foarte mult sau mai bine zis totul”. 


! Etica nicomahică, Aristotel, Edit. Antet, pag: 38 


Capitolul Il 


Sensibilitatea eticii în economia modernă 


Etica reprezintă o trăire umană, o stare de spirit, o trăire naturală fără eforturi 
comportamentale. Etica nu se învaţă din tratate sau coduri de specialitate, pentru 
etică nu ar trebuie să existe norme pe care trebuie să le respecţi ad literam. 

Etica o ai sau nu o ai. Dacă un om, structural are o conduită naturală şi bună 
ce îşi extrage esenţa din darurile divine nu are nevoie de tratate de etică decât pentru 
a-şi cultiva noblețea şi fineţea sufletească şi intelectuală. Dacă alt om, structural are o 
conduită nepozitivă în relaţiile cu ceilalți oameni, toate filosofiile şi tratatele din lume 
nu îl pot ajuta să îşi depăşească condiţia. În viață poți să fi un bun economist dar să 
ai calitățile umane atrofiate şi poţi să fii un om înnobilat de frumos şi de limpezime în 
activitatea de coordonare sau aplicare a unor decizii, fără prea multă şcoală. Omul 
trebuie să aibă mai întâi cunoaştere şi aceasta să fie vitaminizată prin cunoştiințe pe 
tot parcursul vieții. „Să fii domn e o întâmplare să fii om e lucru mare” spune un 
cântec. 

Educaţia şcolară şi universitară este esenţială pentru înmulţitrea talanţilor 
(talentelor). Un om poate deveni un medic desăvârşit după ce a studiat foarte bine 
ştiinţele medicale, la fel un inginer. Dar un om poate avea o abilitate economică sau 
managerială extraordinară înainte de obținerea unei diplome de specialitate, şcoala îl 
ajută să cunoască mai întâi alfabetul în domeniu, apoi detaliile şi mecanismul 
sistemului. Economia de azi are o dinamică şi o sensibilitate care îşi găseşte, de 
multe ori explicaţia în cărți după terminarea evenimentului. 

Etica în economie trebuie să reprezinte acea conduită umană a bunăstării. 
Atunci când omul conşitientizează valorile fundamentale ale vieții, adevărata 
frumuseţe şi bogăţie. Se apropie de ştiinţa curată cu efect profilactic, terapeutic şi 
vitaminizant pentru minte şi suflet. 

Părintele Arsenie Boca ne arată că „precum urmărim o armonie între 
facultăţile sufleteşti, tot aşa trebuie să urmărim o armonie şi între cunoştinţele din mai 
multe domenii, precum şi o sinteză a acestora cu viața. Multă ştiinţă îl apropie pe om 


de Dumnezeu, puţină ştiinţă îl îndepărtează şi de ştiinţă şi de Dumnezeu. lar omul 


atâta prețuieşte câtă apropiere de Dumnezeu şi-a câştigat în sine. Dumnezeu i-a dat 
o valoare mare, însă trebuie şi el să şi-o câştige”. 

Astfel noi trebuie să ne înnobilăm valorile dăruite de Dumnezeu prin ştiinţă, dar 
de multă ori le atrofiem şi ştiinţa nu mai poate ajuta un om devitalizat. De asemenea 
avem discernământul de a alege între bine şi rău, pot fi şi abordări ştiinţifice sau 
culturale care ne fac rău. 

Dacă omul are viu acel principiu al bunei-cuviinţe va fi fericit, înțelept şi bogat. 

Bine ar fi ca toți oamenii să se înțeleagă între ei şi să fie toți bogaţi din punct 
de vedere spiritual, cultural şi economic. 

Tot Părintele Arsenie Boca spune că „nici sărăcia nu te mântuieşte nici 
bogăția nu te osândeşte”. Trebuie doar să vedem percepţia pe care o avem asupra 
vieții şi mijloacele prin care ne atingem scopurile. Din păcate, astăzi multe mijloace au 
devenit scopuri, ele reprezentând chipul cioplit la care ne închinăm într-un ritual de 
bussines rău înţeles şi aplicat. 

Întrecerea omului cu sine însuşi şi selecţia intraspecifică poate conduce de 
multe ori la situaţii negative. Deşi prin ştiinţă şi tehnologie oamenii au cucerit 
pământul şi au supus natura nevoilor de viaţă, oamenii cunosc foarte puţin despre 
sine însăşi. „Homo homini lupus”, omul e lup față de om. În jocul economic şi în jocul 
vieţii omul nu este inofensiv. De multe ori, întrecerea omului cu omul devitalizează 
valorile divine, scopul acestei întreceri reprezentându-l de multe ori, considerentele 
comerciale. Pentru majoritatea oamenilor de azi, valoarea omului este una 
concurențţială, comercială şi financiară. Pentru un om, semenul său nu este valoros 
prin calităţile sale, prin talentele sale. Omul este valoros azi prin funcţia sa, prin 
averea sa prin bunurile scumpe achiziţionate care se confundă de multe ori cu 
identitatea. Eşti valoros pentru că ai milioane de euro în cont, nu prin viaţa ta cu toate 
ale ei, bune şi rele. Omul nepreţuit ca valoare în toată opera umanităţi are astăzi pret, 
se vinde şi se cumpără. A vorbi cu omul comercial despre etică, înseamnă o nebunie. 

Concurenta între oameni este pur comercială, nu mai reprezintă acea formă de 
afirmare, de depăşire şi de cultivare a cunoaşterii proprii şi a cunoştiințelor dobândite 
în şcoală sau prin educaţie liberă. 

Mijloacele economice de satisfacere şi de asigurare a decenţei vieţii au devenit 
scopuri. La origine, banii reperezintă un mijloc, dar câţi din noi mai vedem în bani un 
mijloc? Ei nu reprezintă o valoare în sine. Cu toate acestea noi avem o viaţă 
economică, numai avem o viață normală, sănătoasă cu toate atributele ei. Viaţa 
noastră este economie şi acasă şi la serviciu. Din păcate totul în viață are acum 


componentă financiară. Ca în contabilitate când orice bun sau serviciu are 

corespondentul său în bani, aşa este şi în viaţă orice activitate se traduce în bani, în 
venituri şi cheltueli. 

Konrad Lorenz în cartea „Cele opt păcate ale omeirii civilizate”, explică 
provocările omenirii de azi care aduc daune sufleteşti mari: lăcomia orbitoare de bani 
şi graba extenuantă. De asemenea pe lângă lăcomia de a deţine bunuri ori poziţie 
ierarhică superioară, sau de a le deţine pe amândouă, un rol esenţial îl joacă şi frica: 
frica de a rămâne în urmă în cadrul întrecerii, frica de sărăcie, frica de a lua hotărâri 
greşite. 

Frica sub toate formele ei reprezintă factorul de subminare a sănătății 
oamenilor moderni. Până acum câţiva ani nici nu ştiam terminologia cuvantului stress, 
cauzele şi efectele erau necunoscute. 

Oamenii suferă din cauza solicitărilor nervoase şi sufleteşti, solicitări 
determinate de o întrecere şi o concurenţă către nicăieri. Omul catalogat forță de 
muncă, capital uman sau resursă umană în afară de tratamentul şi ritmul de lucru se 
mai confruntă, cu voia sa, cu manipularea şi publicitatea exagerată a modului de 
satisfacere a nevoilor mereu în creştere. Specialiştii în marketing speculează acest 
aspect şi numai de etică nu poate fi vorba în abordarea lor. Din păcate, consumatorii 
manifestă o oarecare naivitate, nu se revoltă de exemplu, pentru faptul că plătesc de 
cele mai ulte ori o sumă considerabilă pe ambalajul la fel de scump ca marfa sau 
doar pe percepţia pe care şi-o formează din reclamă? . 

Într-adevăr, ştiinţa şi tehnologia au evoluat dar esenţa cercetării este aceeaşi 
în toate epocile istoriei, diferă doar modalitatea de abordare în ştiinţă, şi de folosire a 
instrumentelor în tehnologie. Şi totuşi, cu toate avantajele ştiinţei şi tehnologiei, 
oamenii sunt cuceriți de propria creație. 

Sfântul Nicolae Velimirovici, exprimă foarte frumos importanţa eticii şi a 
tehnologiei în viața omului şi a popoarelor subliniind şi corelaţia dintre religie, etică şi 
tehnologie. Consider actuală şi importantă pentru înțelegerea eticii în viața economică 
scrierea marelui sfânt, cu doctorate în filosofie şi teologie în marile universităţi ale 
lumii. 

„La origini, religia a fost maica eticii şi a tehnologiei. Mai înainte de toate, 
religia a fost un şuvoi ce izvora din adâncimi ascunse, etica un râu purtator de viaţă şi 
tehnologia, cu ajutorul făgaşelor artei, purta apa din acest râu prin toate arterele vieții 
omului. 

Dumnezeu i-a vestit omului legea credinței, legea purtării şi cunoaşterea 


tehnologiei. Cu îndrumările lui Dumnezeu, Noe a ridicat o corabie care a săvârşit una 


? Konrad Lorenz, Cele opt păcate ale lumii civilizate, Edit. Humanitas, 2006, pag: 31-38 


din cele mai lungi călătorii din istoria navigaţiei. Prin insuflarea lui Dumnezeu, 
Betaleel a fost umplut de înțelepciune în înțelegere, în cunoaştere, la tot lucrul, să 
săvârşească planuri artistice pentru lucrul în aur, în argint şi în bronz, şi în tăierea 
pietrelor pentru monturi, şi în sculptura lemnului, ca el să poată lucra în toate soiurile 
de meşteşuguri. 

Asemenea, Templul lui Solomon, una dintre cele mai mari minuni arhitectonice 
ale vechii lumii, a fost clădit de către oameni învăţati de către Duhul lui Dumnezeu şi 
conduşi de mâna Domnului. Astfel mărturisesc Sfintele Scripturi. 

Dumnezeu era motivul credinței adevărate, al bunei purtări şi al cunoaşterii 
tehnologice, printre oameni. Atunci când oamenii îl simțeau neîncetat pe Dumnezeu 
deasupra lor, în faţa lor şi în jurul lor, în acelaşi fel cum simțeau aerul şi lumina, ei 
atribuiau şi dăruiau toate lucrările tehnologice şi munca lor manuală Lui, Domnul şi 
Ziditorul lor. 

Când simţirea prezenţei lui Dumnezeu s-a atenuat şi vederea duhovnicească 
s-a întunecat, atunci a intrat mândria în meşteşugari şi tehnologi, iar ei au început să 
dea doar lor înşile slava, pentru clădirile lor, pentru lucrarea mâinilor şi minţilor lor, 
începând să folosească în mod greşit munca lor - atunci umbra pierzaniei a început 
să cadă asupra tehnologiei. 

Mulţi se plâng de tehnologie. Mulţi acuză tehnologia modernă de toate relele 
din lume. Este tehnologia într-adevăr de osândă, sau cei care creează tehnologia şi- 
o folosesc? O cruce de lemn este de osândit dacă cineva răstigneşte pe altcineva pe 
ea? Un ciocan este de osândit dacă un vecin sparge cu el capul vecinului său? 

Tehnologia nu simte binele sau răul. Aceleaşi țevi pot fi folosite pentru apa 
potabilă sau pentru canalizare. Răul nu vine din tehnologia moartă, lipsita de simtire, 
ci din inimile moarte ale oamenilor. 

Conştient pe deplin de prezenţa lui Dumnezeu şi fără de mândrie, Noe a ridicat 
o navă uimitoare, pentru izbăvirea sa şi a noii omeniri ce urma să se nască. 

Într-o conştiinţă întunecată cu privire la prezenţa lui Dumnezeu, oamenii plini 
de mândrie au căzut de acord unii cu alții. Haidem să ne facem un oraş şi un turn al 
cărui vârf să ajungă la cer şi să ne facem faima înainte de a ne împrăştia pe fața a tot 
pământul!" Aceasta a fost construirea turnului Babel. 

Când regele Solomon a terminat clădirea mărețului Templu al Domnului, şi-a 
ridicat mâinile către ceruri, şi cu smerenie a strigat: "Cerul şi cerul cerurilor nu Te 
încap, cu atât mai puţin acest templu pe care l-am zidit numelui Tău." 

Acest templu minunat a dăinuit vreme de 11 generații. A fost făcut praf şi 


pulbere atunci când urmaşii fără de Dumnezeu ai regelui Solomon l-au preschimbat 

dintr-o "casă de rugăciune, într-o casă de negoț." Nu datorită tehnologiei a rămas 
Templul în picioare vreme de secole, nici din pricina tehnologiei n-a dispărut de pe 
fața pământului. Tehnologia este surdă, mută şi fără de răspuns. Este complet 
dependentă de etică, aşa cum este şi etica de credință. 

Este binecunoscută povestea biblică a regelui Nabucodonosor. El a construit 
oraşul Babilonului cu palate, şi turnuri suspendate, cu o asemenea dibăcie 
tehnologică şi frumuseţe cum lumea nu mai văzuse. Regele a privit spre oraşul pe 
care îl clădise, stând pe acoperişul palatului său şi a găit plin de mândrie: Oare nu 
este acesta Babilonul cel mare pe care l-am clădit eu întru tăria puterii mele şi spre 
cinstirea strălucirii mele, ca reşedinţă a împăratului?" Pe când glăsuia el aceste vorbe 
încrezute, Dumnezeu l-a lovit cu nebunia şi şi-a pierdut minţile, şi în nebunie a trăit 
vreme de şapte ani ca o fiară între fiarele pădurii. Oraşul lui, Babilonul cel mare, a 
devenit o grămadă de dărâmături şi loc de batjocură, a ajuns un pustiu fără de 
locuitori, întocmai cum a proorocit leremia proorocul. 

Atunci când frica lui Dumnezeu dispare şi legea morală a lui Dumnezeu este 
încălcată, muntele tehnologiei omeneşti se prăbuşeşte în țărâna din care a fost făcut. 
Astfel se vor prăbuşi în țărâna cea fără de formă, şi (...) turnurile tehnologiei şi 
arhitecturii omeneşti, dacă mândria omului, chiar şi cea a creştinilor, luptă sfidător 
împotriva lui Dumnezeu, şi depăşeşte toate măsurile mândriei şi păcătoşeniei, şi 
reuşeşte să sfârşească îndelunga răbdare a lui Dumnezeu. 

De ce sunt atât de multe civilizații măreţe îngropate adânc în pământ, iar 
deasupra plugarii ară, fără nici cea mai mică idee că turnurile şi oasele lor zac sub 
pamântul arat? Cum se face ca din toate mărețele construcții din marmură ale 
grecilor nu a mai rămas altceva decât Acropolea? 

Cum de a îndrăznit pământul să ascundă de la fața soarelui şi de la ochii 
oamenilor templele titanice din Baalbek şi Egipt, ca şi mărețele oraşe Egbata, 
Persepolis, Tir, Sidon şi Troia, ca acum vacile să pască liniştite deasupra lor, şi porcii 
dedesubt, iar păstorii să clădească grajduri din marmura împrăştiată? De ce 
mândrele cetăţi şi temple şi castele ale regelui Montezuma au dispărut fără de urmă? 
La fel şi împărăţiile atât de culţilor incaşi şi peruvieni? Ce mână nemilostivă a 
rostogolit munţi de noroi asupra tuturor acestor construcții omeneşti, care prin tăria, 
forma şi frumuseţea lor, puteau concura cu cele mai bune construcţii moderne? 

De ce există întreruperi şi nu este continuitate în civilizația umană? Deoarece 
nici una din acestea nu era placută Unului Sfânt Dumnezeu. Nici una din aceste 
civilizații îngropate nu a fost distrusă de timp ori din lipsa unei construcții tehnologice 


solide, ci de păcatul împotriva credinței sfinte şi a eticii sfinte. Instabilitatea etică şi 

tehnologică le-a îngropat în adânca întunecime. "Şi tu, Capernaume: N-ai fost înălțat 
până la cer? Până la iad te vei cobori." Această proorocie a lui Hristos, în zilele în 
care Capernaumul era plin de mărire, ca o cetate de basm lângă lac, s-a împlinit. S-a 
împlinit atât de teribil, încât atunci un călător se găseşte între spini şi şerpi, pe locul 
unde odată se înălța bogata şi mândra cetate a Capernaumului, se întreabă cu 
cutremur: "Este oare cu putință că acest loc dezgustător să fi fost odată un loc unde 
viețuiau oameni?”. 

Etica este nepieritoare şi neschimbătoare, şi anume, etica evanghelică, dar 
tehnologia este întotdeauna în schimbare. Etica este asemănătoare unei doamne, iar 
tehnologia cameristei ei. Din această pricină, etica trebuie să controleze tehnologia. 
Valorile veşnice sunt teritoriul eticii şi nu al tehnologiei. Este distrugător pentru un 
neam întreg să îşi aşeze ca scop al vieții tehnologia, şi toate lucrările şi sudoarea lor 
să şi-o jertfească avansului tehnologic, târând în urma lor etica, aşa cum Ahile târa 
leşul lui Hector legat de carul sau. Un popor ca acesta poate reuşi să îşi clădească 
oraşele din fildeş şi din aur, dar daca oameni ca Ahab şi Izabela locuiesc în ele, câinii 
vor avea ultimul cuvânt, nu oamenii. Între cinste şi pricepere este uşor de ales. Un om 
cinstit, chiar şi fără pricepere, este mai respectat în vremea noastra, decât un om 
priceput dar necinstit. 

Tehnologia schimbă relația omului cu natura, dar nu şi relaţia lui cu 
Dumnezeu. Oricine gândeşte altfel prețuieşte mai mult lucrurile decât oamenii, şi 
țărâna mai mult decât duhul. O dramă groaznică a vremurilor noastre este războiul 
dintre oameni şi Dumnezeu. Dumnezeu vrea să înalțe şi să slăvească identitatea 
omului deasupra materialităţii fără de minte şi de viață, în timp ce oamenii vor să îşi 
îngroape identitatea şi să îşi uite Ziditorul, făcându-şi ca scop unic al vieţii tehnologia 
şi bogăția materială. Mulţi oameni ce sunt handicapati spiritual şi moral de către 
necredinta lor în Hristos, fac din tehnologia modernă idoli la care se închină, şi 


cheamă pe toți oamenii şi popoarele să aducă jertfa acestor idoli. i 


3 Citat din scrierile Sfântului Nicolae Velimirovici 

Capitolul III 
Consideraţii privind conduita umană a bunăstării 


Omul, în diferitele perioade istorice, şi-a manifestat voinţa, curajul, inteligența, 
capacitatea creatoare şi libertatea pentru asigurarea, dezvoltarea şi diversificarea 
condiţiilor şi mijloacelor existenţiale în scopul trăirii intense a vieţii în funcţie de 
gândirea sa, perioada istorică, mediul de viaţă şi dorințele sale. Nu întotdeauna omul 
este satisfăcut de modul în care ştie sau poate să-şi asigure traiul. Satisfacerea 
nevoilor unei vieţi decente depinde în mare măsură de gândirea şi comportamentul 
propriu al fiecărui individ în parte, dar într-o relație umană extinsă la nivel planetar 
factorii externi afectează în mare măsură, pozitiv sau negativ, viața omului. 

De-a lungul istoriei şi vieţii omenirii, economia, deşi definită şi conceptualizată 
foarte târziu, a străbătut toate perioadele şi a reprezentat esenţa acţiunii şi vieţii 
umane. 

Fie că a fost vorba de asigurarea traiului zilnic, fie că a fost vorba de 
înzestrarea armatelor sau de construcţia unor edificii, fie că a fost vorba de o 
vitalizare a culturii sau de tranzacţionarea unor mărfuri, în economie s-au găsit 
instrumentele şi soluţiile bunăstării dar de foarte multe ori şi problemele, pierderile 
sau sărăcia. 

Aspectele de natură economică au modelat şi influențat gândirea umană şi 
istoria mai mult decât toate curentele filosofice sau acţiunile armate. Datorită 
abordărilor conştiente şi pozitive ale economiei s-au dezvoltat popoare atât economic 
cât şi cultural şi din cauza unor influenţe negative ale abordărilor economice au fost 
distruse vieţi omeneşti sau civilizaţii înfloritoare. Economia, în funcţie de abordările 
gânditorilor şi practicienilor ei, contribuie la consolidarea sau subminarea unei naţiuni. 

Concepţiile marilor gânditori ai economiei au schimbat lumea în sens pozitiv 
sau au produs calamităţi greu recuperabile. 

Spre deosebire de gândirea altor filosofi, gândirea filosofilor economişti a fost 
flexibilă şi într-o continuă dinamică. Ei au analizat lumea din punct de vedere 
economic în toate stările comportamentului uman şi în etapele vieții de bunăstare sau 


sărăcie. 

Spre deosebire de conduita şi gândirea economiştilor, de cele mai multe ori 
necunoscuţi, oamenii din toate categoriile sociale au o gândire şi conduită economică 
nedefinită sau neconceptualizată la nivel teoretic sau academic. 

Nu toţi oamenii au talent scriitoricesc sau muzical, nu toţi oamenii sunt strategi 
militari sau politici, nu toți oameni sunt prosperi investitori sau analişti economici dar 
absolut toţi, în diferite nuanţe, în funcţie de capacitatea intelectuală şi mediul de viaţă, 
au o conduită şi o gândire economică. 

Nu toţi omenii trăiesc într-un mediu cultural dar toţi trăiesc şi evoluează într-un 
mediu economic. 

Din cele mai vechi timpuri omul s-a confruntat cu problema supraviețuirii nu ca 
individ izolat ci ca membru al unei familii sau comunităţi sociale. 

Viaţa sa neîntreruptă şi dovezile culturale, spirituale, materiale şi istorice au 
demonstrat că omul a cucerit lumea şi viața cu toate problemele ce i s-au pus în faţă. 
Sunt dovezi de dezvoltare a civilizaţiei extraordinare în epocile vechi. Dar 
continuitatea sărăciei şi diversificarea ei în forme mutante şi dramatice dovedesc, 
inclusiv în zilele noastre, că nu întotdeauna omul a găsit soluţii de rezolvare a 
problemelor care ţin de propria voinţă şi cunoaştere sau de aspecte externe ale 
comunităţii sau omenirii în ansamblu. Omul a reuşit să supravieţuiască datorită 
înzestrărilor sale interioare şi faptului că este o ființă cooperantă şi relaţională, calități 
esenţiale în economie. Dar de foarte multe ori impulsurile interioare ale omului 
afectează relaţiile şi cooperarea cu ceilalți membri ai societăţii. 

Într-o comunitate mai puţin avansată social-economic sau chiar săracă, 
calităţile umane sunt mult mai bine reflectate, solidaritatea şi ajutorul sunt clare şi 
necondiționate. Spre deosebire, într-o comunitate dezvoltată economic, mai ales în 
perioada contemporană, atributele calităților umane şi minima morală sunt înlocuite în 
economie de contracte, obligaţii sociale şi concurenţă. Solidaritatea umană şi ajutorul 
necondiţionat al comunităţilor sărace nu prea îşi mai găsesc locul, modul şi timpul. În 
anumite zone de putere economică, reflectarea calităţilor umane în economie este 
văzută ca fiind perdantă pentru că de multe ori scopul nu mai este asigurarea 
bunăstării comunităţilor umane ci profitul cu orice preț. 

Profitul nu trebuie confundat cu bunăstarea, nu întotdeauna profitul aduce 
bunăstare nici măcar pentru aparentul câştigător. 

Când omul trăieşte strict pentru supraviețuire în condiţii de mediu grele „nimeni 
nu mănâncă mai mult decât altul”. Atunci când are loc o diviziune a muncii, când unul 
munceşte mai greu decât altul şi este mai puţin bine plătit, când unul munceşte din 


pasiune pentru a-şi demonstra şi cultiva înzestrarea intelectuală sau când, în multe 

cazuri, se munceşte doar pentru profit până la devitalizare, conduita economică îşi 
pierde mult din atributele umane devenind strictă, tehnică, matematică şi 
inginerească, evoluând într-un mediu concurential neprietenos. 

În perioada veche meseriile se transmiteau prin tradiţie, iar economia sau 
anumite industrii erau bazate pe tradiţie sau pe un anumit specific. Viaţa economică 
şi socială era condusă de cele mai multe ori autoritar. În aceste condiţii, deşi erau 
cunoscute forme ale sărăciei pentru marea majoritate a oamenilor, nu se înregistrau 
dezechilibre economice de nicio natură. În perioada contemporană, libera iniţiativă şi 
manifestarea libertăţii de voință a omului, conducerea democratică a ţării pot 
determina şi dezechilibre economice, deşi avantajele libertăţii sunt cunoscute. De 
aceea, în perioada contemporană e nevoie de economişti şi de guvernare 
economică. În perioada veche, deşi oamenii aveau gândire economică şi efectuau 
tranzacții pe piaţa internă sau externă, deşi cumpărau şi vindeau, regii, domnitorii şi 
industriaşii nu simțeau nevoia coordonării activităţii economice. Nu era nevoie de 
economie ca ştiinţă, atâta timp cât viata economică se baza pe tradiţie şi autoritate iar 
funcţionarea piețelor şi concurența nu produceau dezechilibre majore nici măcar 
pentru concurenții aceluiaşi produs. Pentru consumatori, indiferent de perioada 
istorică, lipsa, suficiența sau insuficienţa banilor poate să-i afecteze. 

În economia concurenţială activităţile lucrative agreabile sau dezagreabile, 
schimburile şi diversitatea mărfurilor sau serviciilor sunt guvernate de principiile şi 
regulile sistemului pieţei. 

În diferite perioade istorice sau regimuri dictatoriale anumite abordări sau 
activităţi economice erau interzise. În economia de piață concurenţială contemporană 
doar formele privind frauda economică, practicile neconcurenţiale şi calitatea 
necorespunzătoare a produselor sau serviciilor sunt sancţionate de către autorităţile 
publice. Profitul este atributul omului modern, şi deşi ca mijloc conştient acesta aduce 
bunăstarea întreprinzătorului şi a comunităţii din jurul investiţiei, ca scop nu 
întotdeauna rezultatele sunt bune. 

Potrivit gânditorilor clasici, dacă piaţa este lăsată să funcţioneze liber după 
regulile sale, societatea va avea bunăstare, şi, de asemenea, anumite dezechilibre 
pot fi corectate tot prin jocul pieţei. Tot în viziunea lor, de exemplu a lui Adam Smith, 
„un guvern e cu atât mai bun cu cât se implică mai puţin, guvernele sunt risipitoare, 
iresponsabile şi neproductive”. În societatea contemporană, a scoate însă din ecuaţie 
Guvernul pare puţin idealist, deşi vorbim de economie de piaţă liberă şi concurenţială. 

Cultura şi limbajul economic au un impact puternic asupra conştiinţei umane şi 


comportamentului uman, deoarece imixtiunea economicului în viața economică şi 

socială este mult mai puternică. De sfera economicului depinde supraviețuirea omului 
şi a societăţii, iar motivațiile şi preocupările de ordin material se află în topul 
motivaţiilor umane. Discursul economic al guvernelor are întotdeauna un impact 
profund deoarece atinge preocupările legate de viața proprie a omului, de 
comunitatea sa, de decenta vieții şi de proprietatea sa 

Potrivit lui Robert Heilbroner „la rădăcina tuturor lucrurilor se află omul, dar nu 
omul ca ființă economică, ci omul ca ființă psihologică şi socială, pe care îl înțelegem 
doar imperfect, înțelegerea economică este un capitol admirabil în autobiografia 


omenirii, dar nu este nici primul capitol nici ultimul”. 


4 Baciu, Livia, Discurs şi comportament economic, ed. Economică, Bucureşti, 2005, pag.51. 
3 Heilbroner, Robert, Filosofii lucrurilor pământeşti, ed. Humanitas, Bucureşti, 2005, pag.371. 

Capitolul IV 
Conduita etică în gestionarea nevoilor şi resurselor economice 


4.1. Rolul economistului în viata economică 


Studiul economiei nu pare să reclame înzestrări deosebit de înalte şi de specializate. 
Nu este el, din punct de vedere intelectual, o materie foarte uşoară în comparaţie cu 
ramurile superioare ale filosofiei sau ale ştiinţei pure? Materie uşoară, în care însă 
foarte puţini excelează! Paradoxul îşi află explicati, probabil, în faptul că un bun 
economist trebuie să posede o rară combinaţie de înzestrări. El trebuie să fie într-o 
anumită măsură — matematician, istoric, om politic, filosof. Trebuie să înțeleagă 
particularul prin prisma generalului şi într-un acelaşi elan de gândire să cuprindă 
deopotrivă abstractul şi concretul. Trebuie să studieze prezentul în lumina trecutului, 
pentru scopuri situate în viitor. Nicio parte a naturii umane sau a instituţiilor omeneşti 
nu trebuie să-i scape cu totul din vedere. El trebuie să fie dezinteresat şi în acelaşi 
timp să vizeze un scop; să fie distant şi incoruptibil ca un artist, dar uneori totuşi la fel 
cu picioarele pe pământ ca un politician”. 

Această definire a economiei şi economistului ce aparţine lui Robert Heilbroner 
capacitează în câteva cuvinte rolul şi importanţa vitală a economiei în toate epocile 
istorice şi toate regimurile politice. Economistul poate fi numit, fără modestie, doctor 
al societăţii, al întregului sistem social, nu doar economic. Fără economist nu poate 
funcţiona nici spitalul sau policlinica privată, nici guvernul şi nici o mare companie 
transnaţională. 

Potrivit autorului mai sus citat, marii economişti - filosofi ai lucrurilor pământeşti 
au recunoscut importanţa sferei politicii, a culturii, a manierelor, şi mulţi dintre ei 
dădeau acestor aspecte ale societăţii o preţuire mult mai înaltă decât controversatelor 
practici economice. 

În economie, producătorii umblă după prețuri mari iar cumpărătorii umblă după 
prețuri mici. Din acest motiv în economie au fost gândite „legi ale comportamentului 
producătorului şi consumatorului”. De la filosofie la abordarea ştiinţifică a fost creat un 
cadru legislativ-instituţional în toată lumea care să vegheze la respectarea de către 
producători şi consumatori a regulilor de conduită economică. În activitatea politică, 
culturală sau socială nu apar comportamente comparabile cu cele din activitatea 


economică. 

Din aceste considerente, de-a lungul timpului economia s-a consolidat ca o 
ştiinţă de sine stătătoare, o ştiinţă cu şcoli de gândire proprii, cu reprezentanți 
consacraţi, cu principii, metode, abordări academice şi teorii proprii. 

Denumirea de economie politică provine de la cuvântul grecesc „oikonomia”, 
format din „oikos — casă, gospodărie”, „nomos — lege, ordine” şi „polis — cetate, stat”. 
Într-o traducere liberă economia înseamnă ordinea în casă sau în comunitate, 


administrarea materială a casei, gospodăriei şi cetății. 


La începuturile ştiinţei, interpretarea care se dădea economiei politice era de 
administrare a bunurilor cetăţii, statului şi nu bunurilor şi proprietăţii private a omului, 
a familiei sale. 

Dar principiile economiei politice sunt aplicabile atât nevoilor şi activităţilor unui 
om sau afacerii sale cât şi nevoilor şi activităţii unui popor, diferă doar nuantele şi 
modalităţile de abordare de la nivel microeconomic la nivel macroeconomic. 

Potrivit lui Joseph Stiglitz, „economia este o ştiinţă socială. Ea studiază 
problema socială a alegerii într-o viziune ştiinţifică, ceea ce înseamnă că este 
construită pe o explorare sistematică a problemei de a alege. Această explorare 
sistematică implică atât formularea teoriilor, cât şi examinarea datelor”. 

Potrivit lui Paul Samuelson, „teoria economică este ştiinţa despre modul în 
care oamenii şi societatea învaţă să aleagă, cu trecerea timpului, cu ajutorul banilor 
sau fără participarea lor, acele resurse de producţie rare pentru producerea diferitelor 
mărfuri în prezent şi viitor — între diferiți oameni şi diferite grupări ale societăţii. Teoria 
economică sau economia politică, cum o numesc de obicei, se întrepătrunde strâns 
cu alte importante discipline universitare: sociologia, ştiinţa politică şi antropologia; 
toate acestea sunt ştiinţe sociale — ale căror obiecte de studiu se suprapun parțial cu 
obiectul teoriei economice”. 

Aşa cum inginerii construiesc diferite modele pentru a studia caracteristicile 
unei maşini, economiştii construiesc diferite modele ale economiei pentru a descrie 
modul de funcţionare al acesteia. Aşa cum medicii asigură tratament terapeutic sau 
profilactic aşa şi în economie sunt elaborate tratamente care asigură corectarea sau 
eliminarea unor probleme grave în scopul creşterii competitivităţii economice. Aceste 
comparații, traduse economic, se regăsesc în elaborarea şi aplicarea teoriilor, 
practicilor şi politicilor economice unde economistul are rolul de doctor sau inginer al 
sistemului în ansamblu. 

Teoria economică, la fel ca toate teoriile, constă într-un set de ipoteze şi 


concluzii. Dacă presupunerea este corectă atunci apar rezultate. Economiştii fac 

previziuni pe baza teoriilor. Ei pot folosi teoriile pentru a anticipa ce s-ar întâmpla în 
condiţiile unor schimbări şi conjuncturi economice, de exemplu creşterea unei taxe 
sau integrarea economică a unei ţări într-o uniune economică. Economiştii au 
dezvoltat două moduri diferite de abordare a economiei. Studiul detaliat al deciziilor 
luate de companii sau familii, dar şi al preţurilor şi producţiei din anumite industrii intră 
în sfera microeconomiei. 

Comportamentul economiei, în toată substanţa ei, este dependent de deciziile 
luate de milioane de oamenii şi firme în economie dar şi de deciziile luate de guverne 
şi regimuri politice. 

Microeconomia reprezintă privirea de jos în sus a economiei iar 
macroeconomia reprezintă viziunea de sus în jos. 

Stimularea modului de a gândi ca un economist rezultă din complexitatea vieții 
economice în ansamblu la nivel micro şi macroeconomic, pe plan naţional şi 
internaţional. 

A gândi ca un economist înseamnă a pătrunde cu mintea fenomenele şi 
procesele economice şi a le înțelege, a depista esenţa acestora, a stabili legăturile 
trainice între acestea, a formula principii, noţiuni, proprii, realităţii economice. 
Gândirea economistului presupune corelarea unor trăsături native cu altele educate, 
cultivate prin educaţie liberă sau universitară de specialitate“. 

Din păcate, în ziua de azi nu mai există morală în economie şi după anumite 
păreri, morala nu îşi are locul în lumea afacerilor. 

Comportamentul imoral se regăseşte şi în economiile dezvoltate şi în cele mai 
puţin dezvoltate. O lipsă de etică poate fi văzută în nerespectarea legilor, în fraudarea 
economică, în corupţie sau în tratamentul fată de cumpărători sau salariați. Deşi în 
lumea noastră secularizată, etica, acolo unde mai există, se confundă cu legalitatea, 
trebuie făcută distincţia între ele. În viaţa economică pot fi activităţi legale dar neetice, 
de asemena pot exista comportamente etice dar care nu respectă reglementările 
legale. De exemplu, în actuala situație de criză economică, diminuarea salariilor sau 
creşterea dobânzilor la credite şi apariția diverselor comisioane maui mult sau mai 
puţin justificate reprezintă activităţi legale, dar nu etice. 

În perioada de criză economică, angajatorii pot specula vulnerabilitățile pieţei. 
Ei pot fi la fel de performanţi din punct de vedere al profiturilor dar vor micşora 
salariile, justificând condiţiile grele de criză. Ei vor şti că salariaţii nu îşi vor exprima 


nemulțumirea, pentru că nu vor mai găsi de lucru, în condiţiile blocării pieţelor. 


s Popescu, Constantin, coord., Teorie economică generală. Microeconomie, ed. ASE, Bucureşti, 2005, 
pag.134. 

Acordarea unor prime sau stimulente, într-o anumită perioadă, pentru un 
angajat care are o problemă de sănătate este o acţiune etică dar de multe ori 
nelegală pentru că aceste stimulente financiare cu caracter excepţional nu sunt 
totdeauna trecute prin operaţiunile contabile. 

Economia subterană practică, în acelaşi timp, şi operaţiuni nelegale şi un 
comportament etic modest sau inexistent. 

De regulă, în favoarea profiturilor consistente se renunţă adeseori la conduita 
etică. 

Acolo unde există abordări etice, etica este folosită ca o abordare de coerciţie, 
corectitudine sau legalitate. În instituţiile statului şi în unele companii private se 
elaborează şi se aplică coduri de etică şi disciplină. Salariaţii sunt sancționaţi în baza 
prevederilor codurilor de etică şi disciplină. Este o normalitate să respecţi legea şi 
regulamentele interioare, să fii corect şi disciplinat, este etic să actionezi legal dar nu 
trtebuie confundată legalitatea cu etica. 


4.2. Bunul simt_în viata economică 

Omul, de la începuturile Creaţiei şi până în prezent, şi-a folosit libertatea prin 
acțiuni conştiente în scopul asigurării decenţei vieții prin bunuri materiale vizibile sau 
bunuri intangibile, prin mijloace naturale, spirituale, culturale şi economice ca rezultat 
al acţiunii umane. 

Acţiunea umană reprezintă forma de manifestare a omului pentru asigurarea 
substanței vieții. În acţiunea umană, oamenii îşi manifestă libertatea de alegere, de 
exercitare a acţiunii pentru transformarea dorințelor şi exigenţelor în realitate. 

La început, acțiunea umană, ca formă de manifestare, este individuală, 
porneşte de la o idee sau o dorinţă de materializare a unei nevoi. Ea este determinată 
în primul rând de sentimentele umane ale dorinţei. De la primele manifestări ale 
dorinței exprimate, acţiunea umană devine socială prin unirea scopurilor, 
manifestărilor şi dorințelor mai multor oameni. Manifestarea şi materializarea libertăţii 
şi dorinţei unui om contribuie la asigurarea şi materializarea dorinţei semenului său. 

Acţiunea umană conştientă implică responsabilitate în primul rând asupra 
propriului mod de a trăi viața, apoi asupra modului în care acţiunea individuală 
afectează pozitiv sau mai puţin pozitiv acţiunea celorlalţi cu care se află în relaţii de 
familie, muncă, coordonare sau subordonare, parteneriat economic sau social. 

Principalele activități umane se pot grupa în activități producătoare de bunuri 
materiale, servicii, informaţii, activităţi culturale, educaţionale, sociale, spirituale, 


ecologice, etc. Aceste activități sunt mai întâi de natură teoretică apoi practică- 

aplicată. Activitatea teoretică descoperă, fundamentează şi elaborează teorii cu 
privire la lumea în care trăim prin asigurarea cunoaşterii şi cunoştinţelor necesare. 
Prin activitatea practică, oamenii, pe baza cunoştinţelor, adaptează, transformă şi 
obţin din natură, în primul rând, substanţa vitală a vieţii materială sau nematerială. 

Activitatea economică, deşi prezentă ca acţiune centrală şi concertată în toate 
acţiunile umane, se distinge prin modalităţile de abordare, prin instrumente şi scopuri. 

Cunoaştem din literatura de specialitate că „activităţile economice reprezintă 
ansamblul acţiunilor umane prin care se urmăreşte obţinerea de bunuri materiale şi 
servicii de orice fel, necesare trebuințelor de viață normală, în condiţiile unor resurse 
limitate”. 

În cadrul acestora se rezolvă problemele fundamentale legate de volumul, 
structura şi calitatea bunurilor ce trebuie să se producă, posibilităţile prezente şi 
viitoare de a produce, de cine, unde, când şi cu ce costuri, ca şi modul în care ne 
ocupăm de distribuţia şi destinaţia finală a bunurilor pe care le-am produs.” 

În economie, prima problemă cu care se confruntă omul la nivel 
microeconomic, în special în perioada contemporană, este cea referitoare la cât de 
mult va cheltui din venitul disponibil pentru a cumpăra bunurile tangibile sau 
intangibile de care are nevoie. Deşi răspunsul este simplu, el le vrea pe toate, trebuie 
să găsească alternative şi să prioritizeze banii în special pe bunurile şi serviciile de 
care are nevoie vitală sau urgentă. 

Majoritatea bunurilor de care avem nevoie sunt obținute prin activitatea 
economică, natura, deşi subordonată omului în condiţiile în care acesta îi respectă 
legile, nu ne oferă decât bunurile libere (apa, aerul, pământul, lumina şi căldura 
naturală). 

Satisfacerea necesităţilor de viaţă este un proces permanent şi din acest motiv 
şi producţia bunurilor trebuie să fie continuă. 

Bunurile au existenţă fizică şi satisfac nevoile vieţii sau o fac deosebită în 
sensul ridicării gradului de dorinţă, exigenţă şi decenţă. 

Serviciile nu au o existenţă fizică dar contribuie într-o mare măsură la 
satisfacerea nevoilor, în special în perioada actuală. 

În definiția economică „prin necesitate, nevoi, trebuinţe, în sensul economic, 
se înțeleg exigente umane individuale sau colective care trebuie satisfăcute în timp şi 
spaţiu, cu bunuri şi servicii pentru a asigura desfăşurarea activităţii vieţii şi activităţii 


oamenilor”. 


7 Ciucur, Dumitru, coord., op. cit., pag.53. 
19 


Prin prisma nevoilor vitale, activitatea economică exprimă modul în care 
oamenii produc bunurile şi serviciile pentru asigurarea exigențelor normale ale vieții. 
Nevoile trebuie însă interpretate la scara întregii vieţi şi în strânsă interdependenţă cu 
comunitatea planetară şi natura cu toate formele ei de viaţă. Nevoile umane nu sunt 
doar ale omului luat individual sau ca membru al comunităţii. Nevoile sunt şi ale 
mediului înconjurător, ale florei şi faunei. Omul nu se poate manifesta în condiţii 
normale de viață în condiţiile degradării naturii, însă bineînţeles în actuala perioada 
această menţiune este mai mult teoretică, realitatea fiind, din păcate, cunoscută. 

Absolutizarea nevoilor vieţii umane în dauna celorlalte forme de viață naturală 
provoacă în timp distrugerea temeliei vieţii umane pe Pământ ca urmare a distrugerii 
relaţiilor ce asigură echilibrul planetar, comuniunea om-natură. Asigurarea nevoilor 
vieţii umane trebuie realizată fără să cauzeze afectarea negativă a naturii, ba 
dimpotrivă trebuie să ajute la vitalizarea continuă a acesteia şi a celorlalte forme de 
viaţă existente. 

Consider că asigurarea nevoilor prin activitatea umană poate constitui mai 
degrabă un mijloc pentru asigurarea anumitor scopuri. Este bine ca scopurile vieții să 
nu fie strict economice, idealurile de viaţă, asigurarea unei vieţi elegante şi calitative 
presupunând şi alte atribute. Bineînţeles în societatea actuală, sunt alte criterii şi 
etaloane artificiale ale calităţii vieții. 

În teoria economică există o tipologie şi o ierarhizare a nevoilor economice, în 
realitate însă oamenii îşi pot satisface în acelaşi spațiu şi timp mai multe nevoi. 

Nevoile se prezintă ca un sistem bine conturat, cu o dinamică şi continuitate 
ascendent-evolutivă spre perfecționare, ele caracterizând nivelul de dezvoltare al 
fiecărui om, stadiul de consistență şi decenţă la care a ajuns, precum şi nivelul de 
dezvoltare al societății. Procesul de diversificare a nevoilor şi apariție a altora noi 
apare în corelație cu apariția unor noi instrumente de satisfacere a lor. 

Elementul central al dezvoltării unei comunități sau națiuni este determinat de 
activitatea economică. În cadrul activității economice oamenii intră în relații 
parteneriale determinate de interese economice. 

În condiții ideale de dezvoltare a societății, omul trebuie să conştientizeze 
raritatea, raționalizarea resurselor şi regenerarea lor continuă fără perturbări asupra 
mediului ce se răsfrâng asupra vieții. 

În condiţii reale raporturile economice sunt între nevoile nelimitate şi într-o 
continuă diversificare şi creştere pe de o parte şi resursele disponibile în anumite 


limite şi condiţii ce trebuie conştientizate de către oameni pe de altă parte. 


Š Popescu, Constantin, coord., op. cit., pag.54-56. 

De fapt această relație dezvoltată reprezintă esența economiei ca ştiinţă în 
toată substanţa şi toate componentele sale. Potrivit unor autori, caracterul limitat al 
resurselor face necesară teoria economică. Dacă resursele ar fi fost nelimitate, teoria 
economică nu ar mai fi existat?. 

În sensul celor prezentate observăm ajutorul economiei ca ştiinţă şi ca 
activitate ce contribuie incontestabil la ameliorarea şi eleganța vieţii pe Pământ. 
Vedem în definițiile economice că activitatea economică este o componentă a 
activităţii umane. Activitatea umană reprezintă, în termeni populari, tot ceea ce face 
omul în fiecare zi, în condiţii normale pentru a trăi. Profesia pe care o prestează, 
oamenii cu care se întâlneşte prieteneşte, colegial sau partenerial, asigurarea hranei 
şi confortului intelectual şi fizic, şi toate celelalte sunt activităţile umane privite la 
scară cotidiană. Economia, le ajută pe toate să fie consistente şi normale. Dar 
activitatea economică nu trebuie să se confunde cu viața, cum, din păcate, se 
întâmplă azi. 

Viaţa omului contemporan este viața economică. Omul înnobilat de Dumnezeu 
a devenit om material, om economic, forță de muncă sau resursă umană. 

Tot ceea ce facem reprezintă un maraton economic către nicăieri. Putem 
exemplifica. Un om de afaceri vrea profit şi iar profit, să vândă şi iar să vândă, nu se 
mai gândeşte la calitatea bunurilor, în foarte multe cazuri. Salariatul vrea bani mulți 
acceptând nuanţe ale servituţii contemporane, afirmarea talentelor profesionale şi 
satisfacția lucrului bine făcut, nu mai reprezintă sentimente de bucurie umană. În 
timpul liber omul consumator trebuie să cumpere orice, are sau nu are nevoie, 
bunurile au sau nu au utilitate. Oricum ştim că „piaţa e plină de lucruri de care nu 
avem nevoie” cum spune marele filosof Socrate, dar continuă să cumpărăm. Creditul 
ippotecar şi creditul de consum reprezintă o altă prioritate. Alegerea bunurilor şi 
serviciilor pe alte criterii decât cele ale utilității şi necesităţii reprezintă activități umane 
ce necesită mult efort financiar şi mental. Cumpărăm marca şi brand-ul, cumpărăm că 
aşa e moda, cumpărăm influenţaţi de mediul în care trăim, cumpărăm că aşa e 
obiceiul, cumpărăm că nu mai găsim o altă satisfacție de relaxare decât cea a 
turismului de shoping. Şi uite aşa ne trece viaţa prin magazine, şi uite aşa viața 
noastră se consumă prin consum. 

Atunci, ce spune economia, care este rolul ei şi cum folosim noi economia? 


Economia nu înseamnă stress financiar, nu înseamnă risipă şi consum exagerat, nu 


3 Oprescu, Gheorghe, coord., Microeconomie, ed. Economică, București, 2005, pag.11. 

înseamnă doar profit şi manipulare mediatică prin publicitate. Economia adevărată 
are fundamentele ei în calitate şi diversitate, investiţie, decenţă şi bun simţ economic. 

Bunul simţ economic înseamnă a face orice este etic şi legal pentru asigurarea 
calitativă a bunurilor de care avem nevoie, astfel încât să nu fie afectată sănătatea 
fizică şi morală a noastră şi a generaţiilor următoare care trebuie să trăiască şi să se 
bucure de resurse. 

Bunul simţ economic înseamnă o publicitate şi o mediatizare etică a 
produselor şi a mărcii. 

Bunul simţ economic înseamnă asigurarea bunurilor de care avem nevoie, 
bunul simţ economic nu înseamnă crearea unor nevoi de către producători. Nevoile 
sunt ale consumatorului indiferent de poziţionarea sa socială şi economică. 

Prin bun simţ economic, şcoala economică trebuie să ne înveţe să fim mai 
întâi oameni înnobilaţi de valorile umane şi apoi buni economişti cunoscători ai 
fundamentelor şi valorilor economiei. 

Bunul simţ economic nu înseamnă speculararea naivităţii şi vulnerabilităţii 
cumpărătorului, ci materializarea calitativă şi satisfacția deplină a nevoilor umane, 
precum şi exigentă calitativă şi o ierarhizare decentă a nevoilor. 

Bunul simţ al economistului înseamnă a-şi folosi inteligența şi experiența 
pentru asigurarea continuității vieţii şi a bunăstării. Bunul simţ al economistului nu 
înseamnă minciună, manipulare, nu înseamnă speculaţia pozitivă a crizelor 
economice şi a cataclismelor naturale pentru asigurarea profitului. 


Bunul simţ te ajută să fii mult mai bogat, inclusiv financiar. 


22 


Capitolul V 
Alegerea decentă şi conştientă a bunurilor 


„În contact direct şi permanent cu natura, cu viața naturală, omul caută să-şi 
creeze o viață nouă, viața personală, să cunoască natura şi viața ei pentru a-i smulge 
cât mai multe bunuri de care el are tot mai mare nevoie; din lupta aceasta cu natura, 
cu viața naturii, se naşte ce-a de-a doua viață, viața personală, al cărei principiu 
fundamental este acela că omul poate produce scopuri şi lucruri, nu prin nimicirea 
obiectelor naturii, ci prin transformarea lor într-o formă mai înaltă; principiul acestei 
destinaţiuni a existenței personale e nemărginirea, infinitul, o naştere în veci nouă. 
Omul produce totdeauna ceva nou; îndată ce scopul vieții personale, al vieții 
economice, este ajuns, intră în acțiune o a doua latură a procesului: consumaţiunea, 
prin care ceea ce s-a lucrat se consumă. Cursul acestei vieţi e un cerc. Va să zică, 
ceea ce numim viața averilor nu e un şir de lucruri şi noțiuni moarte, ci un proces viu; 
înseamnă altfel spus, producția socială văzută ca o unitate indestructibilă a celor 


două momente principale extreme: producţia şi consumul”? 


Mihai Eminescu, cel mai mare poet al neamului românesc abordează la fel de 
bine şi problemele politicii şi economiei. Astfel, în câteva cuvinte, într-o formă intensă 
şi cuprinzătoare, sunt exprimate fundamente ale vieţii economice, ale folosirii 
resurselor limitate, ale bunurilor şi serviciilor de producţie şi de consum. 

Utilitatea dobândeşte sens economic în condiţiile în care se stabileşte o relaţie 
între caracteristicile bunului şi cel puţin una dintre nevoile individului sau societății, 
indiferent de faptul că este o nevoie reală sau una indusă prin obiceiuri, modă, 
credință, dorinţă, etc. 

Sensul economic al utilității este condiţionat de conştientizarea relaţiei dintre 
caracteristicile bunului economic şi nevoi, atunci când oamenii sunt convinşi că 
bunurile economice le aduc o satisfacţie reală. 

Utilitatea depinde în primă fază de calitățile bunului sau serviciului dar în raport 


cu omul ea are întotdeauna o nuanţă strict subiectivă". 


10 Crişan, Radu Mihai, Strategie economică eminesciană, ed. Cartea Universitară, 2003, pag.75. 
11 Dobrotă, Niţă, coord., op. cit., pag.453-454. 

Aprecierea utilității economice diferă de la un om la altul. Nuanţele diferenţiate 
sunt determinate de capacitatea intelectuală şi profesională a omului, de aprecierile 
sale, de gusturi, de mediul în care acesta se manifestă, de caracteristici 
comportamentale şi temperamentale, bineînţeles instrumentul în jurul căruia 
gravitează toate aceste caracteristici fiind banii — statutul financiar şi material al 
omului. 

Utilitatea economică sintetizează importanţa pe care o persoană o acordă la 
un moment dat şi în condiţii determinate, fiecărei unităţi dintr-o mulţime de bunuri 
identice pe care nu le posedă, dar pe care este dispus să le cumpere. Utilitatea 
reprezintă satisfacția pe care omul o resimte prin consumarea unei cantități 
determinate dintr-un bun sau serviciu. 

Această abordare neoclasică poate aşeza alături de atributul cantităţii şi pe cel 
al calităţii. În actuala perioadă se pune accentul utilității prin prisma calităţii unui bun, 
de multe ori nu într-o cantitate foarte mare. 

Paradoxal însă, tot în perioada noastră, utilitatea este apreciată de oamenii cu 
un statut material consistent în special prin prisma cantităţii. Această abordare este 
determinată de faptul că utilitatea nu mai este trecută şi prin alte filtre ale calităților 
umane, etalonul prin care se excelează fiind strict aspectul financiar. 

Pentru foarte mulţi dintre noi un bun are utilitate economică dacă are un preţ 
mare, dacă e cumpărat dintr-un anumit loc, dacă are o anumită marcă sau dacă e la 
modă să fie cumpărat. 

Un bun poate avea utilitate economică pentru un om într-o intensitate 
considerabilă dar pentru altul nu poate avea deloc. Acelaşi bun poate avea utilitate 
crescătoare sau descrescătoare pentru acelaşi om, în funcţie de durata de timp de 
care se bucură sau se plictiseşte de acel bun, de cantitatea consumată, de alte 
bunuri cu calităţi similare apărute pe piaţa concurențţială. 

Pe măsură ce apare saturaţia de natură fizică sau psihologică utilitatea bunului 


scade considerabil. 


Prin vânzarea de bunuri şi servicii, producătorul urmăreşte maximizarea 
profitului. Indiferent de natura bunurilor sau serviciilor, de scopul în care sunt utilizate 
sau consumate, filosofia producătorului are în vedere doar câştigul financiar, 
cucerirea pieţei şi depăşirea concurenţei. 

Prin cumpărarea de bunuri şi servicii, consumatorul urmăreşte să îşi satisfacă 
nevoile economice personale. În economie, satisfacția pre sau post cumpărare 


îmbracă caracteristicile utilității. Consumatorul alege acele bunuri şi servicii pe care le 

consideră folositoare sau de importanţă vitală, dar acestea sunt alese şi cumpărate în 
funcţie de anumite condiţionalităţi şi constrângeri. 

Constrângerea principală este determinată de componenta financiară. Oamenii 
cu posibilități financiare consistente îşi permit satisfacerea mai multor nevoi. 
Condiţionalităţile sunt determinate de capacitatea intelectuală şi culturală a omului, de 
mediul în care se manifestă, de priorităţi şi conjuncturi prevăzute sau neprevăzute. 
Influenţa externă, a mediului sau a mesajelor mediatice este importantă şi în alegerea 
bunului sau serviciului şi astfel în percepția utilității. 

De multe ori, deşi nu se poate constitui într-un etalon al utilității, utilitatea este 
măsurată prin suma de bani care se plăteşte pentru cumpărarea bunurilor. 

În teoria economică se consideră că un consumator îşi asigură echilibrul atunci 
când obţine în urma cumpărării bunurilor dorite, cea mai mare satisfacție posibilă, în 


raportul dorinţe — posibilităţi financiare. 


În această ecuație cumpărătorul trebuie să se manifeste „atât cât îl ţine 
pătura” şi să acţioneze conştient în alegerea şi cumpărarea bunurilor. Volumul 
cheltuielilor trebuie să se încadreze în buget. 

Echilibrul consumatorului se modifică şi are caracter dinamic deoarece 
preferințele sale se modifică continuu, venitul poate să crească sau să scadă, la fel şi 
prețurile pot să crească sau să scadă'2. 

Utilitatea economică se află într-o relaţie de conştientă cu buna gestionare a 
veniturilor şi a bunurilor. 

Buna gestionare sau mai popular buna gospodărire reprezintă o calitate 
fundamentală care se învaţă şi se perfecţionează pe componenta microeconomică, o 
„reprezentare a celor şapte ani de acasă ai macroeconomiei”. 

În economia unei ţări, a unei localităţi, a unei companii sau a unei familii se 
întâlneşte expresia „bun gospodar”. Dacă treaba merge bine înseamnă că entitatea 
economică sau țara are un bun gospodar, în caz contrar are nevoie de un bun 
gospodar. 

Problema unei bune gestionări apare atunci când resursele sunt limitate şi 
apare necesitatea opțiunii, a alegerii celei mai avantajoase căi de folosire a 
resurselor. Resursele sunt limitate, dacă le folosim într-un scop nu prea se mai pot 
folosi în alt scop. Buna gospodărire este o alegere: dacă am o sumă de bani şi fac o 
investiție imobiliară nu mai pot să iau şi autoturism. Dacă folosesc economiile pentru 


a cumpăra un bun scump trebuie să renunţ la cumpărarea altui bun sau serviciu. 


12 Popescu, Constantin, coord., op. cit., pag.145-159. 

Filosofia ţăranului în agricultură poate contribui cu multe reflecţii în gândirea 
economică. El dispune de un teren cu o suprafaţă limitată. Într-un an se hotărăşte să 
cultive o plantă şi va renunţa la cultivarea alteia. Va cultiva acea plantă care conform 
experienţei şi previziunilor lui îi va aduce câştiguri cantitative, calitative şi financiare 
dacă se va hotărî să vândă produsul brut sau prelucrat. Un bun gospodar se va gândi 
şi la viitor şi la alternanţa culturilor şi va avea grijă şi de calitatea naturală a 
pământului pentru a avea cât mai multe câştiguri'?. 

Proverbul „să îţi faci vara sanie şi iarna car’ reprezintă o fină analiză stretgică 
previzională şi investițională. 

De la nivelul gospodăriei de la țară se poate trece la problema gestiunii unei 
țări. Diferă doar instrumentele de abordare şi complexitatea problemelor, esenţa este 
aceeaşi, teoria economică studiind aceste aspecte pe componenta macroeconomică. 

Viața omului are atâta valoare cât îi putem conferi trăind fericiţi şi decenti, 
dezvoltând tot ce e bun şi frumos în noi şi în jurul nostru. Oamenii trebuie să îşi 
înnobileze viaţa, să creeze o lume fără foamete, teamă şi boli, o lume paşnică în care 
să domnească decenţa, echitatea, bunăvoința, armonia şi cinstea şi care să fie 
condusă de înțelepciune şi pricepere. Buna gestionare a vieţii economice poate să 
conducă la înnobilarea vieții, în caz contrar plătim tribut relei gestionări. Marile crize şi 
evenimente dramatice ale lumii şi ale omului au fost determinate în principal de cauze 
economice. 

În intervalul determinat de exigenţe şi limite, libertatea de a alege conştient şi 


natural reprezintă o trăsătură fundamentală a omului'?. 


13 Balcerowicz, Leszek, Libertate şi dezvoltare — economia pietei libere, ed. Compania, 2001, pag.237- 
238. 

14 Popescu, Constantin, Trandafir, Cornel, Economia sub dictatul limitării, vol.l, Editura de Sud, 
Craiova, 2001, pag.88. 

Capitolul VI 
Libertatea şi proprietatea — fundamente al bunăstării 


Manifestarea libertăţii omului, limitele libertăţii şi proprietăţii reprezintă factori 
determinanțţi ai bunăstării şi echilibrului uman. Limitele libertăţii şi proprietăţii sunt 
determinate de regimurile politice şi de perioadele istorice. Într-o societate deschisă 
care asigură libertatea omului de a alege, libertatea proprietăţii, libertatea schimbului, 
libertatea prețului şi concurenţa loială, sunt create premisele performanţelor şi 
competitivităţii. Capacitatea omului de a aplica ceea ce a învăţat şi ceea ce are 
însuşit şi cultivat prin cunoaştere reprezintă un fundament al dezvoltării în orice 
societate. Capacitatea omului de a deţine şi obţine bunuri reprezintă un alt fundament 


al dezvoltării. 


Creşterea economică nu trebuie privită ca un scop în sine. Dezvoltarea trebuie 
să vizeze mai mult sporirea calităţii vieţii pe care o trăim şi a libertăţilor de care ne 
bucurăm. Extinderea libertăţii reprezintă un factor generator al dezvoltării pe toate 
componentele sale. 

Într-o veche scriere indiană, preluată într-o lucrare economică, personajul unei 
opere, după ce înțelege limitele aspectelor materiale şi ale libertăţii exclamă: „Ce să 
fac eu cu acest lucru care nu îmi dăruieşte nemurirea!” 

În abordare strict economică, libertatea este fundamentală pentru creşterea 
calităţii vieţii, pentru capacitatea omului de a supravieţui în acţiunea sa de 


administrare şi de găsire a resurselor limitate. 


Importanţa libertăţii oamenilor de a munci unde şi cum doresc în funcţie de 
capacităţile intelectuale şi de pregătirea profesională, modalitatea de a-şi folosi sau 
economisi veniturile, modalitatea de a se bucura de drepturile de proprietate aşa cum 
doreşte fiecare, reprezintă fundamente ale libertăţii. 

Exploatarea omului de către om şi îngrădirea tuturor formelor de libertate 
conduce la crize economice grave şi sărăcie generalizată. Aceste probleme sunt 


specifice în special țărilor cu regimuri politice dictatoriale. 

Potrivit lui Amartya Sen, economist indian, laureat al Premiului Nobel pentru 
economie, libertatea reprezintă punctul central al procesului de dezvoltare din 
două motive. 

În funcţie de motivul evaluator, evaluarea progresului trebuie făcută, stabilind 
dacă libertăţile pe care le au oamenii au sporit. Potrivit motivului eficienţei, atingerea 
dezvoltării este un proces dependent în totalitate de libera reprezentare a oamenilor. 

Libertatea ajută oamenii să-şi folosească toate înzestrările, indiferent de 
nuanţa lor, aşa cum doresc şi să ducă acel mod de viaţă pe care îl preţuiesc şi au 
motive să îl prețuiască. 

A avea o mai mare libertate de a face lucrurile pe care un om le doreşte este 
un proces important pentru libertatea societăţii în ansamblu şi pentru om de a avea 
rezultate deosebite. 

Libertatea este determinantă pentru iniţiativa individuală, privată, de a iniţia o 
afacere sau orice altă activitate economică. 

Libertatea tranzacţiilor economice este parte a libertăţilor fundamentale ale 
oamenilor. 

Lipsa libertăţii economice poate creşte lipsa libertăţilor sociale, după cum lipsa 
libertăţii sociale sau politice poate spori lipsa libertăţii economice. 

Pentru abordarea libertăţii şi proprietăţii în economie în funcţie de influenţa 
puterii politice se poate evidenția cazul ţării noastre, în actuala perioadă post-aderare, 
într-o relationare micro — macro. 

În România, de exemplu, înainte de a se sublinia convergenta cu celelalte tări 
membre trebuie subliniată convergenţa dintre noua poziționare politico-economică a 
României şi cetățenii ei, dintre implicaţiile aplicării noilor reglementări şi mediul social- 
economic. Trebuie identificate, în primul rând, obiectivele de recuperare a decalajelor 
de dezvoltare a României fată de România, apoi faţă de celelalte tări dezvoltate. 

Cred că în orice abordare strategică, şi orice abordare strategică implică 
fonduri publice consistente, trebuie luată în considerare relaţia contextuală identitate 
culturală - abordare politică - abordare economică - poziționare geopolitică. 

În ceea ce priveşte definirea obiectivului general şi al celor specifice, trebuie 
pornit de la definirea problemei actuale la nivelul economiei naţionale, identificarea 
cauzelor şi a scopului, prin pozitivarea problemei, iar apoi se pot găsi soluţiile, adică 
liniile directoare care trebuie urmate. 

De asemenea, obiectivele strategice trebuie să fie bine relaţionate, conceptele 
să fie adresabile situaţiei actuale a României, măsurile propuse să fie aplicabile şi 


adaptabile pentru România. Nu este recomandat ca într-o strategie de dezvoltare 

social - economică să fie menţionate doar modele şi soluţii sofisticate cu 
experimentare şi aplicare în limitele unui laborator. 

Documentele de politică economico-financiară trebuie să aibă o fluenţă, o 
adresabilitate şi o aplicabilitate pentru toate mediile. 

Primul pas trebuie de aceea să îl reprezinte identificarea cauzelor determinate 
de contextul social-economic, cultural şi geopolitic din istoria recentă. Foarte multe 
probleme de dezvoltare sunt determinate de abordările diferite ale sistemelor şi 
regimurilor politice pe care le-a avut ţara noastră. De exemplu, condamnarea sau 
stigmatizarea pertinentă a unui regim politic sau a unui curent de gândire nu 
înseamnă şi dispariția efectelor lui pentru societate. Consider că şi în această 
perioadă încă mai plătim tribut statului totalitar, în diferite forme şi în diferite sisteme. 
De exemplu industrializarea forțată şi crearea comunităţilor sociale în jurul marilor 
centre industriale reprezintă o cauză cu efecte actuale ce necesită corectarea şi 
soluţionarea de către orice guvern democratic, indiferent de orientarea politică. 

Folosirea banilor publici pentru recuperarea decalajelor nu trebuie deci văzută 
ca scopul primordial al dezvoltării României, ci să reprezinte un efect, deoarece dacă 
ne vom canaliza eforturile numai în acest sens, ne vom da seama la sfârşit că nu am 
ajuns din urmă statele UE, având în vedere faptul că şi acestea se dezvoltă. 

Puterea politică, atunci când elaborează programe sau strategii trebuie să 

conştientizeze şi să valorifice resursele identitare ale României, în sens pozitiv spre a 
fi cultivate şi în sens mai puţin pozitiv spre a fi corectate, urmărind în acelaşi timp 
soluții de performanţă în unele domenii (turism, industrii în care România are avantaje 
comparative şi competitive, cercetare ştiinţifică, cultură, învățământ). România trebuie 
să valorifice, în primul rând, domeniile la care „stă bine”. Trebuie conştientizat 
aspectul că România poate înregistra performanţă în anumite domenii, în funcţie de 
anumite caracteristici identitare şi structurale, dar nu în toate domeniile (aşa cum s-a 
înțeles în sistemul centralizat). 
Pentru a analiza implicaţiile politicilor economice în asigurarea unui standard de viaţă 
calitativ, oamenii politici trebuie să conştientizeze importanţa libertăţii şi a proprietăţii, 
indiferent de nuanţa acestora, iar banii publici să ajute la cultivarea şi manifestarea 
tocmai a libertăţii şi proprietăţii omului. 

Amartya Sen, laureat al Premiului Nobel pentru Economie, sublinia într-o 
abordare deosebită aceasta relaţionare. Astfel, potrivit acestuia, dezvoltarea necesită 
îndepărtarea surselor majore care duc la privaţiuni de libertate: sărăcia în aceeaşi 
măsură cu tirania, numărul redus de oportunităţi economice, dar şi privaţiunea socială 


sistematică, neglijarea facilităţilor publice, precum şi intoleranța sau supraimplicarea 

guvernelor represive. În ciuda creşterilor fără precedent înregistrate în bogăţia 
generală, lumea contemporană neagă libertăţile elementare unui număr mare de 
oameni, poate chiar al majorităţii. Câteodată lipsa libertăţilor fundamentare are o 
legătură directă cu sărăcia economică, ce fură oamenilor libertatea de a-şi satisface 
foamea, de a atinge un nivel suficient de hrană, de a obţine remedii pentru bolile 
incurabile sau oportunitatea de a avea îmbrăcăminte sau adăposturi adecvate, sau 
de a se bucura de apă curată sau de facilităţi sanitare. În alte situații lipsa libertăţii se 
leagă strâns de lipsa facilităţilor publice şi a asistenţei sociale, cum ar fi absența 
programelor epidemiologice, a unor cadre organizate de asistență medicală sau 
facilităţi educaţionale, sau a instituţiilor eficiente de menţinere a ordinii şi păcii în 
zonă. În alte cazuri încălcarea libertății derivă direct din negarea de către regimurile 
autoritare a drepturilor politice şi civile şi din restricții impuse asupra libertăţii de a 
participa la viaţa socială, politică şi economică a comunităţii "5. 

În statul totalitar, sistemul economic era hipercentralizat. Nu putem vorbi aici 
despre libertate sau despre manifestarea atributelor proprietăţii şi libertăţii. Nu putem 
vorbi despre folosirea banilor publici în scopul asigurării prosperității oamenilor, în 
scopul asigurării unui climat sănătos pentru cetățean şi pentru investitor, pentru că în 
statul totalitar nu există un mediu economic privat iar cetățeanul nu se putea bucura 
decât de forme interioare ale libertăţii umane. Puterea economică era concentrată la 
stat, toate întreprinderile erau ale statului, iar statul era singurul beneficiar al 
profiturilor şi singurul gestionar al veniturilor şi capitalului acestora. Profiturile 
întreprinderilor, ca bani publici, erau folosite de către reprezentanţii puterii totalitare 
pentru realizarea anumitor obiective pe care le considerau importante dar care nu 
ajutau întotdeauna la asigurarea şi cultivarea atributelor libertăţii şi proprietăţii. De 
multe ori obiectivele grandioase erau realizate cu eforturi financiare mari doar pentru 
a satisface puterea conducătorilor, fără a se analiza utilitatea sau eficienţa realizării 
lor. 

Toate veniturile, salariile în toate domeniile de activitate, erau asigurate de 
către stat. Toate cheltuielile pentru toate domeniile de activitate erau suportate de 
către stat, de multe ori se concentrau fonduri pentru acoperirea costurilor 
întreprinderilor de stat sau pentru acoperirea datoriei externe. De exemplu, în anii 
1989, România era singura ţară din lume care plătise toată datoria externă. 

Cauzele prăbuşirii sistemului totalitar au fost determinate de proasta 


gestionare economică a banilor publici şi a capitalului public. Deşi sistemul totalitar 


15 Sen, Amartya, Dezvoltarea ca libertate, ed. Economică, Bucureşti, 2004, pag.19-20. 

gestiona sume considerabile, populaţia nu beneficia nici măcar de condiţiile minime 


asigurate de utilităţile publice (hrană, încălzire, lumină). 


Frigul, foamea, întunericul, lipsa libertăţilor elementare, lipsa proprietății, 
serviciilor de asistență medicală, au determinat în primul rând căderea unui sistem 
ale cărui aşa zise principii promovau libertatea şi egalitatea şi au determinat 
inegalitatea şi lipsa libertăţii. Este posibil ca în numele unor valori legate de drepturi şi 
libertăţi ale oamenilor să apară şi alte forme totalitare ce pot îngrădi libertatea şi 
proprietatea, în numele libertăţii şi proprietății. 

Într-o economie de piaţă funcţională statul nu mai dispune de toate drepturile 
asupra economiei şi nu are autoritate asupra vieţii normale a cetățenilor. Statul prin 
instrumentele şi structurile sale ajută la stabilirea unui climat corespunzător în care 
cetățeanul are şi dreptul să-şi folosească libertatea şi proprietatea aşa cum consideră 
el, bineînţeles fără a afecta libertatea şi proprietatea celorlalti cetățeni şi fără a afecta 
negativ economia şi societatea. 

Cetăţeanul poate să facă orice doreşte cu înzestrarea sa intelectuală, cu banii 
săi, cu proprietăţile sale, indiferent de natura lor tangibilă sau intangibilă. lar statul are 
obligaţia să îi apere viaţa şi proprietatea, să îi asigure cadrul juridic şi instituţional ce îl 
poate ajuta, să îi asigure serviciile de infrastructură de transport şi mediu necesare, 
să îi asigure accesul la serviciile publice de educaţie, învățământ, sănătate şi cultură, 
etc. 

Cetăţeanul nu este obligat să beneficieze de servicii publice care nu îi folosesc 
dar statul are obligaţia să le asigure. Pentru a fi asigurate aceste bunuri şi servicii 
publice, statul foloseşte bani publici. De gestionarea lor eficientă sau mai puțin 
eficientă răspunde statul. 

Cetăţeanul plătitor de taxe trebuie să conştientizeze că reprezentantul 
administraţiei publice locale sau naţionale este obligat să gestioneze şi să cheltuie 
eficient banii publici în scopul realizării unor obiective prioritare pentru viața şi 
sănătatea fizică şi morală. De multe ori, anumiţi reprezentanţi ai administraţiei publice 
îşi asumă atribuţii şi drepturi patriarhale, impunând subliminal contribuabililor că 
realizarea anumitor obiective sau servicii de interes public este rezultatul bunăvoinţei 
şi abilităţilor lor conducătoare. Fără îndoială, în această ecuaţie, abilitatea politică şi 
managerială sunt importante, dar trebuie conştientizată obligativitatea şi nuanţarea 
folosirii banilor publici în spectre pre sau post electorale. 

O altă abordare importantă de subliniat în acest context este al programului 


politic şi de guvernare al noii puteri, după câştigarea alegerilor electorale generale. 

Pentru gestionarea banilor publici se pune întrebarea dacă noua putere aleasă 
în mod democratic este a tuturor cetățenilor sau în special al categoriilor social- 
economice care au avut afinitate politică către aceasta, transpusă prin numărul de 


voturi. 16 


16. Stoica, Cosmin, Marinoiu, Ana-Maria, Buşu, Cristian, Finanțe publice — Eficiența actului de 


guvernare prin finanţe publice, ed. Pro Universitaria, Bucureşti, 2007, pag.237-238. 

Capitolul VII 
Stigmatele bogăției şi sărăciei în abordarea etică 


În viaţa noastră pe Pământ, ar fi bine să fim bogaţi şi spititual şi material. Nu e 

bine să fii sărac, sărăcia în lumea contemporană provoacă decadenţă umană şi criză 
extinsă. Bogăția economică trebuie să reprezinte afirmarea abilității şi talentelor 
native şi profesionale ale unui om. Dar din păcate, bogăţia materială atrofiază până la 
devitalizare bogaţia spirituală, aceleaşi simptome le are şi sărăcia. 
Sfântul loan Gură de Aur, unul din cei mai mari oratori ai creştinătăţii spune că „de 
obicei, bogăţia nu-l face pe om nici mai înţelept, nici mai cuminte, nici mai bun sau de 
oameni iubitor. Bogăția nu ne poate sădi în suflet nicio virtute. Ci, dimpotrivă, dacă 
află acolo unele virtuţi, le dezrădăcinează, ca să sădească în noi răutățile 
corespunzătoare”. 

Părintele Arsenie Boca ne arată că percepţia pe care oa avem faţă de una sau 
alta din stările materiale ne poate schimba conduita economcă şi de viață. Astfel, aşa 
cum am citat şi într-un capitol anterior „Nu sărăcia te mântuieşte, nici bogăţia nu te 
osândeşte; precum nici bogăţia nu te mântuieşte, nici sărăcia nu te osândeşte, ci cum 
ai sufletul tău şi față de bogăţie şi față de sărăcie. Eşti sărac şi zorit cu gândul după 
avere, iată că nu te mântuieşte sărăcia ta. Eşti bogat, dar desfăcut cu inima de 
bogăția ta, iată că nu te primejduieşte bogăţia ta. Cum stai cu sufletul şi față de una şi 
față de alta, de la asta atârnă mântuirea sau osânda ta””. 

Putem exemplifica în realitatea noastră cotidiană, atât ca oameni de afaceri cât 
şi ca salariaţi pe funcţii de execuţie. Un om de afaceri care conştientizează că profitul 
nu reprezintă un scop în sine va adopta o politică de reinvestire a profitului pentru 
asigurarea continuității afacerii, va înţelege să plătească consistent salariaţii, iar din 
surplus va înțelege să ajute într-o formă sau alta pe cei care au nevoie de ajutor, el 
trebuie să înțeleagă că are nevoie de armonie şi de comuniune în societate. În 
localitatea unde îşi desfăşoară activitatea, salriaţii lui bine plătiţi vor asigura 
bunăstarea copiilor şi familiilor lor şi întregii localităţi. El va înțelege că sărăcia 
generalizată din localitatea sa îl poate contagia la un moment dat şi e bine să ajute 
necondiţionat oameni aflaţi dintr-un motiv sau altul în imposibilitatea de a se ajuta 


singuri. Bineînţeles că trebuie să conştientizeze banul muncit, să nu îl rispiească 


17 Arsenie Boca, Cuvinte vii, Edit. Charisma Advertising, 2006, pag. 10 

oricum şi să ajute într-adevăr pe cei care au nevoie. Ajutorul presupune o faptă 
conştientă pentru salvarea sau ameliorarea calității vieţii unui om, faptă care se face 
fără mediatizarea şi lacrimi de advertising. 

Un om de afaceri, prin poziționarea sa şi abilitatea sa umană şi profesională, 
poate să ridice la performanţă o localitate în ansamblul ei. O localitate poate dăinui în 
bunăstare pentru toți oamenii. De exemplu, firmele de distribuţie din acea localitate 
pot avea performanţă dacă au clienți bine remuneraţi la firma exemplificată. 
Infrastructura şi utilităţile publice pot fi refăcute şi bine gestionate. Acţiunile culturale 
şi educaţionale pot fi revitalizate. 

„Omul sfințeşte locul”, spune un proverb care bate multe tratate de filosofie prin 
claritatea şi realitatea sa. 

Un alt om de afaceri care încearcă prin instrumente  neetice, nelegale şi 
neimpozabile să obţină profit şi iar profit nu va înțelege fineţea iniţiativei private, a 


abilității manageriale şi a continuității. 

